Anne Kristine Børresen

Anne Kristine Børresen (født 26. desember 1964 i Levanger) er en norsk historiker. Hun har vært professor ved Institutt for historiske studier, NTNU siden 2008, og har gjennom en rekke år arbeidet med emner fra historien om norsk geologi. Børresen var medlem av NTNUs styre fra 2009 til 2013 som representant for de vitenskapelig ansatte. Hun tiltrådte som dekan ved Det humanistiske fakultet ved NTNU i august 2013. Åremålet ble fornyet i 2017 og 2020.

Børresen avla hovedfagseksamen på et arbeid om SINTEFs første tid, og avla i 1995 doktorgrad (Dr. art.) med avhandlingen Drømmer av stål, som tar for seg Norsk Jernverks historie. Ifølge Google Scholar er hun sitert rundt hundre ganger i vitenskapelig litteratur.

Hun utgav i 2011 en biografi om Johan H.L. Vogt: Bergtatt: Johan H.L. Vogt - professor, rådgiver og familiemann.

Publikasjoner

Referanser

Eksterne lenker 

  Børresens profilside på ntnu.no. Besøkt 5. desember 2019

Norske historikere
Professorer ved NTNU
Medlemmer av Det Kongelige Norske Videnskabers Selskab
Dekaner ved NTNU
Personer fra Levanger kommune
Fødsler i 1964